Lav et referat af nedenstående tekst:

Tekst:
Bibliotekerne i Hasseris, Nørresundby, Svenstrup, Vodskov, Nibe, Storvorde og Hals vil fremover være åbne for 'to go' hver mandag, onsdag og torsdag i tidsrummet 14-17, indtil bibliotekerne får mulighed for at åbne ”rigtigt” igen. Siden anden nedlukning i december 2020, har man kun kunnet hente sine reserveringer ved Hovedbiblioteket i Aalborg, og det er der mange, der har haft glæde af. Til gengæld har der været langt for mange borgere i yderkanterne af kommunen. - Vi har fået mange henvendelser fra borgere, der har ønsket at få muligheden tættere på og det er det, vi handler på nu. Vi har måttet afvente, at sundhedssituationen har været god nok, og det vurderer vi, at den er nu. Derfor udvider vi ordningen, lyder det fra Kulturrådmand Mads Duedahl (V). De syv ekstra biblioteker åbnede i onsdags, og allerede dagen efter havde der været over 500 udlån, hvor mere end halvdelen var ude på de nyåbnede steder. Derfor er kulturrådmanden heller ikke i tvivl om, at det var rigtigt at udvide ordningen, der indtil nu kun har været mulig på Hovedbiblioteket: - Det er super, at så mange har været afsted for at låne bøger, for det her tilbud er jo rettet mod alle. Det kan bruges af både de ældre, som gerne vil læse bøger, og de unge som har brug for litteratur til skole og studier, forklarer Mads Duedahl. Der er kun én lille hage ved den nye ordning. Man kan hente bøger, men man kan ikke aflevere dem igen. - Sundhedssituationen er sådan, at vi ikke har mulighed for at tage bøgerne tilbage, før det er helt sikkert. Derfor får man lov til at beholde bøgerne udover den normale lånefrist. Man får naturligvis ikke bøder, når man ikke afleverer, og vi skal nok skrive til borgerne, når man sikkert kan aflevere sine lånte materialer tilbage, slutter rådmanden.

Referat:
Syv lokale biblioteker åbner nu for, at borgerne kan bestille bøger online og så afhente dem i åbningstiden.